《送方蓼洲旰江访上人不遇归上饶》
元代·胡长孺

昨夜秋风颠彻晓，沙洲萧瑟鸣枯蓼。羁人荒馆夜初长，泼天月枯当楼皎。

老夫思归又怀禄，去住似被饥寒绕。羡君一语不相投，掉臂长涂疾于鸟。

相知贫士老当遂，医识死人危不夭。伯牙子期行可遇，扬子侯芭事更杳。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。